stanford-oval/wikipedia huggingface dataset:
ฟุตบอลทีมชาติเกาหลีใต้
ประวัติ > ยุคของกัปตัน พัก จี-ซ็อง (2008–11)

ใน ค.ศ. 2008 ฮุฮ์ จุง-มู เข้ามารับตำแหน่งผู้ฝึกสอน และ พัก จี-ซ็อง ได้รับการแต่งตั้งเป็นกัปตันทีม และเกาหลีใต้ทำสถิติไม่แพ้ในการแข่งขันทางการครบ 27 นัดใน ค.ศ. 2009 และในฟุตบอลโลก 2010 รอบคัดเลือก พวกเขาทำสถิติชนะ 4 นัด และ เสมอ 4 นัดไม่แพ้ทีมใด โดยอยู่ร่วมกลุ่มกับเกาหลีเหนือ, ซาอุดีอาระเบีย, อิหร่าน และ สหรัฐอาหรับเอมิเรตส์ เกาหลีใต้มีผู้เล่นคนสำคัญอย่าง พัก จี-ซ็อง, พัก จู-ย็อง, ลี จุง-ย็อง และคี ซ็อง-ยง เป็นกำลังสำคัญในเกมรุก
ในฟุตบอลโลกรอบสุดท้าย เกาหลีใต้ชนะกรีซ 2–0 ในนัดแรกจากประตูของ ลี จุง-ซู และ พัก จี-ซ็อง ตามด้วยการแพ้อาร์เจนตินา 1–4 ปิดท้ายด้วยการเสมอไนจีเรีย 2–2 ผ่านเข้าสู่รอบรอบแพ้คัดออกเป็นครั้งแรกในฟุตบอลโลกที่ตนเองไม่ใช่เจ้าภาพ เข้าไปพบอุรุกวัย และพวกเขาแพ้ไป 1–2 ลุยส์ ซัวเรซ ทำประตูขึ้นนำให้อุรุกวัยก่อนที่ ลี จุง-ย็อง จะทำประตูตีเสมอ แต่ซัวเรซก็ยิงขึ้นนำให้อุรุกวัยอีกครั้ง และเกาหลีใต้ไม่สามารถทวงคืนได้แม้จะเล่นได้ดีในครึ่งเวลาหลังโดยครองบอลมากกว่าอุรุกวัยและมีโอกาสทำประตู
ต่อมา ในเอเชียนคัพ 2011 เกาหลีใต้อยู่ร่วมกลุ่มซีกับออสเตรเลีย, บาห์เรน และ อินเดีย พวกเขาผ่านรอบแบ่งกลุ่มได้โดยไม่แพ้ทีมได โดยชนะ 2 นัด และ เสมอ 1 นัด ตามด้วยการเอาชนะอิหร่านในรอบก่อนรองชนะเลิศในช่วงต่อเวลาพิเศษ 1–0 แต่ไปแพ้การดวลจุดโทษคู่ปรับสำคัญอย่างญี่ปุ่นในรอบรองชนะเลิศภายหลังเสมอกัน 2–2 ปิดท้ายด้วยการเอาชนะอุซเบกิสถาน 3–2 ในนัดชิงอันดับสาม คว้าอันดับสามในเอเชียนคัพสองสมัยติดต่อกัน คู ชา-ชอล ได้รับรางวัลผู้ทำประตูสูงสุดประจำการแข่งขันที่ 5 ประตู และกัปตันทีม พัก จี-ซ็อง ได้ประกาศเลิกเล่นทีมชาติในปีนี้
ประวัติ > ฟุตบอลโลก 2014 และ เอเชียนคัพ 2015

ในฟุตบอลโลก 2014 ที่ประเทศบราซิล เกาหลีใต้อยู่ในกลุ่มเอชร่วมกับ เบลเยียม, รัสเซีย และแอลจีเรีย พวกเขาตกรอบแรกโดยไม่ชนะใคร เรี่มต้นด้วยการเสมอรัสเซีย 1–1 ตามด้วยการแพ้แอลจีเรีย 2–4 และแพ้เบลเยียมในนัดสุดท้าย 0–1 ถัดมา ในการแข่งขันเอเชียนคัพ 2015 ที่ประเทศออสเตรเลีย เกาหลีใต้ชนะรวดด้วยผลประตู 1–0 ทั้งสามนัดในรอบแบ่งกลุ่มที่พบกับออสเตรเลียเจ้าภาพ, โอมาน และ คูเวต ตามด้วยการชนะอุซเบกิสถาน และอิรัก 2–0 ทั้งสองนัดในรอบก่อนรองชนะเลิศและรอบรองชนะเลิศ แต่พวกเขาแพ้ออสเตรเลียในรอบชิงชนะเลิศในช่วงต่อเวลา 1–2
ประวัติ > ปาฏิหาริย์แห่งคาซาน (2018)

ในการแข่งขันฟุตบอลโลก 2018 รอบคัดเลือก รอบที่ 2 เกาหลีใต้ชนะรวด 8 นัดโดยไม่เสียประตู และยิงไปถึง 27 ประตู ได้สิทธิ์แข่งขันเอเชียนคัพ 2019 โดยอัตโนมัติ แต่ในการแข่งขันรอบที่ 3 พวกเขามีผลงานย่ำแย่ รวมถึงการบุกไปแพ้จีนและกาตาร์ อูลี สตีลิเก ถูกปลด ชิน แท-ยง ผู้ฝึกสอนทีมชาติเกาหลีใต้รุ่นอายุไม่เกิน 23 ปีในขณะนั้นเข้ารับตำแหน่งแทน เกาหลีใต้ผ่านเข้าสู่รอบสุดท้ายฟุตบอลโลกได้แม้จะไม่ชนะใครเลยในสามนัดสุดท้าย โดยบุกไปแพ้กาตาร์ 2–3 และเสมอ 0–0 ทั้งสองนัดที่พบกับอิหร่านและอุซเบกิสถาน ผ่านเข้าสู่รอบสุดท้ายฟุตบอลโลก 9 ครั้งติดต่อกัน
ในการแข่งขันรอบสุดท้าย เกาหลีใต้แพ้ในนัดแรกต่อสวีเดน 0–1 จากการเสียจุดโทษ ตามด้วยการแพ้เม็กซิโก 1–2 โดยเสียจุดโทษอีกครั้ง กระนั้น พวกเขายังไม่ตกรอบอย่างเป็นทางการ โดยในนัดสุดท้ายที่พบกับเยอรมนีแชมป์เก่า พวกเขาต้องเอาชนะให้ได้สองประตูขึ้นไป และต้องลุ้นให้เม็กซิโกเอาชนะสวีเดนให้ได้ และพวกเขาก็ชนะเยอรมนีได้ตามเงื่อนไขดังกล่าว 2–0 จากประตูของ คิม ยอง-กวอน และ ซน ฮึง-มิน ส่งผลให้เยอรมนีตกรอบแรกฟุตบอลโลกเป็นครั้งแรกในรอบกว่า 80 ปี ในนัดนั้นเยอรมนีมีโอกาสยิงถึง 28 ครั้ง ตรงกรอบ 6 ครั้ง แต่ โช ฮยอน-อู ผู้รักษาประตูเกาหลีใต้สามารถป้องกันได้ อย่างไรก็ตาม เม็กซิโกแพ้ให้กับสวีเดน ส่งผลให้เกาหลีใต้ตกรอบ แต่จากการที่เกาหลีใต้ชนะเยอรมนีได้ทำให้เม็กซิโกผ่านเข้ารอบ ชาวเม็กซิกันหลายคนออกมาฉลองบริเวณหน้าสถานทูตเกาหลีใต้ การแข่งขันครั้งนั้นได้รับการยกย่องเป็น "ปาฏิหาริย์แห่งคาซาน" แม้เกาหลีใต้จะตกรอบ เกาหลีใต้ตกรอบก่อนรองชนะเลิศ เอเชียนคัพ 2019 โดยแพ้กาตาร์ 0–1
ประวัติ > ฟุตบอลโลก 2022–ปัจจุบัน

ในการแข่งขันฟุตบอลโลก 2022 รอบคัดเลือก รอบที่ 2 เกาหลีใต้มีผลงานชนะ 5 นัด แพ้ 1 นัด ผ่านเข้าสู่รอบที่ 3 อยู่กลุ่มเอร่วมกับอิหร่าน, สหรัฐอาหรับเอมิเรตส์, เลบานอน, อิรัก และ ซีเรีย โดยเกาหลีใต้เป็นทีมที่สองจากโซนเอเชีย (ไม่นับรวมเจ้าภาพอย่างกาตาร์) ที่ผ่านเข้าไปเล่นฟุตบอลโลก 2022 หลังจากที่บุกไปชนะซีเรีย 2–0 และในการแข่งขันรอบสุดท้าย เกาหลีใต้อยู่ร่วมกลุ่มกับทีมใหญ่อย่างโปรตุเกส, อุรุกวัย และ กานา โดยก่อนการแข่งขันจะเริ่ม กัปตันทีมอย่างซน ฮึง-มิน เจ้าของรางวัลรองเท้าทองคำพรีเมียร์ลีก ฤดูกาล 2021–22 ได้รับบาดเจ็บบริเวณเบ้าตา และไม่อยู่ในสภาพฟิตเต็มร้อย  ในนัดแรกเกาหลีใต้เสมออุรุกวัย 0–0 และแพ้กานา 2–3 โดยได้สองประตูจากโช กยู-ซ็อง ต้องตัดสินการเข้ารอบกันในนัดสุดท้าย แม้จะถูกโปรตุเกสออกนำไปก่อนตั้งแต่นาทีที่ 5 จาก รีการ์ดู ออร์ตา แต่เกาหลีใต้ได้ประตูตีเสมอจากคิม ย็อง-กว็อน ในนาทีที่ 27 ตามด้วยประตูชัยในช่วงทดเวลาบาดเจ็บนาทีที่ 91 จากฮวัง ฮี-ชัน ส่งผลให้เกาหลีใต้ชนะ 2–1 และผ่านเข้ารอบในฐานะอันดับ 2 ของกลุ่ม แม้จะมีคะแนนและผลต่างประตูได้เสียเท่าอุรุกวัย แต่เกาหลีใต้ยิงประตูได้มากกว่า เกาหลีใต้แพ้บราซิลในรอบ 16 ทีม 1–4 และเบ็งตูลาออกจากตำแหน่ง แต่เขาก็ได้รับการยกย่องจากสื่อและผู้สนับสนุนในแง่การวางระบบการเล่น และการพัฒนาผู้เล่นอายุน้อยที่มีศักยภาพหลายราย
เบ็งตูถูกแทนที่โดยเยือร์เกิน คลีนส์มัน อดีตนักฟุตบอลชาวเยอรมัน โดยเซ็นสัญญาไปจนจบฟุตบอลโลก 2026 ในฟุตบอลโลก 2026 รอบคัดเลือก โซนเอเชีย – รอบที่ 2 เกาหลีใต้อยู่กลุ่มซีร่วมกับทีมชาติไทย, จีน และสิงคโปร์ การเข้ารับตำแหน่งของคลีนส์มันไม่เป็นที่ยอมรับโดยแฟนบอลส่วนใหญ่ของเกาหลีใต้ เขาได้รับการวิจารณ์ในด้านการวางแผนการเล่น รวมถึงการคัดเลือกผู้เล่นซึ่งคลีนส์มันไม่ให้ความสนใจไปชมการแข่งขันเคลีกเพื่อติดตามผู้เล่นด้วยตนเอง และเกาหลีใต้ยังมีผลการแข่งขันกระชับมิตรที่ไม่ดี คลีนส์มันได้รับเสียงวิจารณ์ต่อเนื่องในเอเชียนคัพ 2023 เกาหลีใต้เกือบจะไม่ผ่านรอบแบ่งกลุ่มด้วยการมีห้าคะแนน จากผลงานชนะเพียงหนึ่งนัดและเสมอสองนัด ส่งผลให้พวกเขาต้องเข้ารอบไปพบทีมใหญ่อย่างซาอุดีอาระเบียและออสเตรเลีย แม้เกาหลีใต้จะผ่านเข้าสู่รอบรองชนะเลิศได้ทว่าต้องลุ้นถึงช่วงต่อเวลา 120 นาทีทั้งสองนัด โดยคลีนส์มันถูกวิจารณ์ในการจัดตัวผู้เล่นตั้งแต่รอบแบ่งกลุ่ม และเกาหลีใต้ตกรอบรองชนะเลิศจากการแพ้จอร์แดน 0–2 คลีนส์มันถูกปลดในวันที่ 16 กุมภาพันธ์ ค.ศ. 2024 โดยสมาคมฟุตบอลเกาหลีระบุว่าหนึ่งในสาเหตุหลักมาจาก "การขาดภาวะผู้นำ" เกาหลีใต้ผ่านเข้าสู่ฟุตบอลโลก 2026 รอบคัดเลือก โซนเอเชีย – รอบที่ 3 ด้วยการมี 16 คะแนน โดยชนะ 5 นัด และ เสมอ 1 นัด
ในเดือนกรกฎาคม ค.ศ. 2024 เกาหลีใต้แต่งตั้งหัวหน้าผู้ฝึกสอนคนใหม่อย่าง ฮง มยอง-โบ ตำนานกองหลังทีมชาติเกาหลีใต้ซึ่งเข้ารับตำแหน่งเป็นครั้งที่สอง การคุมทีมนัดแรกของฮงเกิดขึ้นในวันที่ 5 กันยายน โดยเกาหลีใต้เสมอปาเลสไตน์ 0–0 ในฟุตบอลโลก 2026 รอบคัดเลือก ก่อนจะชนะในอีก 4 นัดถัดมาที่พบกับโอมาน (3–1), จอร์แดน (2–0), อิรัก (3–2) และคูเวต (3–1) ตามด้วยการเสมอปาเลสไตน์ 1–1 สิ้นสุดปี 2024 ด้วยการเป็นทีมอันดับ 1 ของกลุ่ม
ภาพลักษณ์ > ฉายา

ทีมชาติเกาหลีใต้มีฉายาว่า Taegeuk Warriors (태극전사) และ เสือแห่งเอเชีย (아시아의 호랑이)
ภาพลักษณ์ > ชุดแข่งขัน และตราสัญลักษณ์

เกาหลีใต้สวมชุดแข่งขันสีแดงเป็นหลักจึงเป็นที่มาของชื่อเรียก "Reds" และกลุ่มผู้สนับสนุนของทีมมีชื่อเรียกว่า "Red Devils" เสื้อทีมเยือนมีรูปแบบที่หลากหลายแต่มักเป็นสีขาว และสีน้ำเงิน ในปี 1994 เกาหลีใต้เปลี่ยนเสื้อทีมเหย้าจากสีแดงมาเป็นสีขาว แต่เปลี่ยนกลับมาเป็นสีแดงในปี 1995 พร้อมกับกางเกงขาสั้นสีดำ
เกาหลีใต้ลงแข่งขันทุกรายการโดยติดธงชาติเกาหลีใต้เป็นสัญลักษณ์บนเสื้อจนถึงปี 2001 ซึ่งเป็นปีที่มีการเปิดตัวตราสัญลักษณ์ของทีม เป็นรูปเสือสีขาว ลายสีน้ำเงิน ซึ่งเสือถือเป็นสัตว์ประจำชาติของเกาหลี ต่อมาในเดือนกุมภาพันธ์ 2020 สมาคมฟุตบอลเกาหลีเปิดตัวสัญลักษณ์ใหม่อีกครั้ง โดยยังคงใช้เสือโคร่งเป็นสัญลักษณ์เช่นเดิม แต่ออกแบบให้เรียบง่ายขึ้น โดยหน้าของเสือถูกล้อมด้วยกรอบสี่เหลี่ยมสีแดง สีน้ำเงิน และสีขาว ซึ่งเป็นสีดั้งเดิมของประเทศเกาหลีใต้
ภาพลักษณ์ > ผู้สนับสนุน

ผู้สนับสนุนหรือกองเชียร์ของเกาหลีใต้ตั้งกลุ่มขึ้นอย่างเป็นทางการในปี 1995 และเรียกตัวเองว่า "Red Devils" ได้รับการยกย่องว่าเปรียบเสมือนผู้เล่นคนที่ 12 เพลงเชียร์ที่ใช้ร้องในสนามเป็นประจำคือ  "แด-ฮัน-มิน-กุก" (เกาหลี: "대~한민국"; แปลตามตัวอักษรเกาหลีจะหมายถึง "เกาหลียิ่งใหญ่") ตามด้วยการปรบมือห้าครั้ง
คู่แข่ง

เกาหลีใต้เป็นคู่แข่งสำคัญของทีมชาติญี่ปุ่น ด้วยเหตุผลทางประวัติศาสตร์ที่มากกว่าฟุตบอล การแข่งขันหลายครั้งเต็มไปด้วยความดุเดือด เกาหลีใต้มีสถิติที่เหนือกว่า โดยชนะ 42 ครั้ง, เสมอกัน 23 ครั้ง และแพ้ 15 ครั้ง หลายปีที่ผ่านมาเกาหลีใต้ยกระดับการเป็นอริกับทีมชาติอิหร่าน ในฐานะที่เป็นทีมชั้นนำของเอเชียที่แย่งความสำเร็จกันในเอเชียนคัพ และเอเชียนเกมส์ ทั้งคู่พบกันมาตั้งแต่ปี 1958 รวม 32 นัด (นับถึง ตุลาคม 2021) รวมการพบกันในฟุตบอลโลกรอบคัดเลือกสิบครั้ง เกาหลีใต้และอิหร่านเป็นสองทีมที่ได้รับการยอมรับว่าแข็งแกร่งที่สุดในเอเชียตลอดทศวรรษ 1960 และ 1970 แม้ทั้งคู่จะพบกันเพียงครั้งเดียวในช่วงเวลานั้นในรอบชิงชนะเลิศเอเชียนคัพ 1972 ซึ่งเกาหลีใต้แพ้ไป 1–2 ทั้งสองทีมพบกันอีก 5 ครั้งติดต่อกันในรอบก่อนรองชนะเลิศตั้งแต่ปี 1996 ถึง 2011 ซึ่งผลออกมาชนะทีมละสองครั้งเท่ากัน และเสมอหนึ่งนัด อิหร่านมีสถิติการพบกันในภาพรวมที่ดีกว่าโดยชนะ 13 ครั้ง เสมอ 10 นัด และแพ้ 9 ครั้ง ออสเตรเลียถือเป็นคู่แข่งอีกหนึ่งทีมของเกาหลีใต้ และออสเตรเลียมีสถิติที่เหนือกว่าโดยชนะ 9 ครั้ง เสมอ 11 ครั้ง และแพ้ 8 ครั้ง และในการแข่งขันระดับทางการ เกาหลีใต้เอาชนะออสเตรเลียได้เพียงสองครั้ง และยังแพ้ครั้งล่าสุดในเอเชียนคัพ 2015 รอบชิงชนะเลิศ จีนและเกาหลีเหนือถือเป็นคู่แข่งของเกาหลีใต้เช่นกัน ด้วยเหตุผลทางประวัติศาสตร์และการเมือง
สนามแข่ง

เกาหลีใต้มีสนามแข่งขันแห่งแรกคือ ทงแดมุนสเตเดียม เป็นศูนย์กีฬาในกรุงโซลประเทศเกาหลีใต้และรวมถึงสนามกีฬาอเนกประสงค์สวนเบสบอลและอุปกรณ์กีฬาอื่น ๆ โดยลงเล่นในสนามแห่งนี้ครั้งแรกในเดือนเมษายน 1956 ในรอบคัดเลือกเอเชียนคัพพบกับฟิลิปปินส์ ในปัจจุบันเกาหลีใต้ลงแข่งขันในหลายสนามทั่วประเทศ รวมถึงสนามของสโมสรในเคลีก แต่สนามที่ได้รับความนิยมที่สุดคือ โซลเวิลด์คัปสเตเดียม หรือรู้จักกันในชื่อ ซางนัมสเตเดียม สร้างขึ้นเพื่อรองรับการแข่งขันฟุตบอลโลก 2002 ปัจจุบันสนามแห่งนี้เป็นสนามเหย้าของสโมสร เอฟซีโซล
ผู้ฝึกสอน

เปาลู เบ็งตู ถือเป็นหัวหน้าผู้ฝึกสอนที่คุมทีมชาติเกาหลีใต้ยาวนานที่สุด ด้วยระยะเวลา 4 ปี
คืส ฮิดดิงก์ ได้รับการยกย่องให้เป็นหนึ่งในผู้ฝึกสอนที่ดีที่สุดตลอดกาลของเกาหลีใต้
ผู้ฝึกสอน > บุคลากรปัจจุบัน

| ตำแหน่ง | ชื่อ |
| --- | --- |
หัวหน้าผู้ฝึกสอน:  ฮง มยอง-โบ
ผู้ช่วย:  ชา ดู-รี
ผู้ฝึกสอนฟิตเนส:  ลี แจ-ฮง
ผู้ฝึกสอนผู้รักษาประตู:
ผลงาน > เอเชียนคัพ

1956 - ชนะเลิศ
1960 - ชนะเลิศ
1964 - อันดับสาม
1968 - ไม่ผ่านรอบคัดเลือก
1972 - รองชนะเลิศ
1976 - ไม่ผ่านรอบคัดเลือก
1980 - รองชนะเลิศ
1984 - รอบแรก
1988 - รองชนะเลิศ
1992 - ไม่ผ่านรอบคัดเลือก
1996 - รอบก่อนรองชนะเลิศ
2000 - อันดับสาม
2004 - รอบก่อนรองชนะเลิศ
2007 - อันดับสาม
2011 - อันดับสาม
2015 - รองชนะเลิศ
2019 - รอบก่อนรองชนะเลิศ
2023 - รอบรองชนะเลิศ
ผลงาน > อื่น ๆ

เอเชียนเกมส์
เหรียญทอง 5 ครั้ง (1970 แชมป์ร่วม, 1978 แชมป์ร่วม, 1986, 2014, 2018
เหรียญเงิน 3 ครั้ง (1954, 1958, 1962)
เหรียญทองแดง 2 ครั้ง (1990, 2002)
ชุดแข่ง > แบรนด์ชุดแข่ง

| ปีที่ใช้ | ผู้ผลิต | หมายเหตุ |
| --- | --- | --- |
| 1977–1986 |  อาดิดาส,  เอสิกส์    Prospecs,  Weekend,  Kolon Activ | อาดิดาส เป็นแบรนด์ชุดแข่งอย่างเป็นทางการแรกของทีมชาติเกาหลีใต้ |
| 1986–1988 |  Weekend |  |
| 1988–1995 |  Rapido |  |
| 1995–ปัจจุบัน |  ไนกี้ |  |
ชุดแข่ง > ประวัติชุดแข่ง

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  |              1948-54 Home  |               1954 World Cup Home  |               1960 Asian Cup Home  |               1955-68 Home  |               1970-73 Home  |               1974-76 Home  |               1977-78 Home  |               1978-79 Home  |  |
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|               1986 Home  |               1988-90 Home  |               1988-90 Away  |               1992 Home  |               1993 Home (WCQ 1994 Home)  |               World Cup 1994 Home  |               World Cup 1994 Away  |  |
| 0 | 1 | 2 | 3 |
| --- | --- | --- | --- |
|               1994-95 Home  |               1994-95 Away  |               1995 Home  |               1995 Away  |
ผู้เล่น > ผู้เล่นชุดปัจจุบัน

รายชื่อผู้เล่น 23 คนที่ถูกเรียกตัวในการแข่งขันฟุตบอลโลก 2026 รอบคัดเลือก โซนเอเชีย – รอบที่ 2 พบกับ  ไทย ในวันที่ 21 และ 26 มีนาคม พ.ศ. 2567
ข้อมูลการลงเล่นและการทำประตูนับถึงวันที่ 6 กุมภาพันธ์ พ.ศ. 2567 หลังจากการพบกับ  จอร์แดน
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 21 | 1GK | โช ฮย็อน-อู |  (1991-09-25) 25 กันยายน ค.ศ. 1991 (33 ปี) | 29 | 0 |  อุลซันฮุนได |
| 12 | 1GK | Lee Chang-geun |  (1993-08-30) 30 สิงหาคม ค.ศ. 1993 (31 ปี) | 1 | 0 |  แทจ็อน ฮานา ซิตีเซน |
| 1 | 1GK | ซง บ็อม-กึน |  (1997-10-15) 15 ตุลาคม ค.ศ. 1997 (27 ปี) | 1 | 0 |  โชนัน เบลมาเร |

| 19 | 2DF | คิม ย็อง-กว็อน |  (1990-02-27) 27 กุมภาพันธ์ ค.ศ. 1990 (34 ปี) | 109 | 7 |  อุลซันฮุนได |
| 3 | 2DF | คิม จิน-ซู |  (1992-06-13) 13 มิถุนายน ค.ศ. 1992 (32 ปี) | 70 | 2 |  ช็อนบุกฮุนไดมอเตอส์ |
| 4 | 2DF | คิม มิน-แจ |  (1996-11-15) 15 พฤศจิกายน ค.ศ. 1996 (28 ปี) | 61 | 4 |  ไบเอิร์นมิวนิก |
| 20 | 2DF | Kwon Kyung-won |  (1992-01-31) 31 มกราคม ค.ศ. 1992 (32 ปี) | 30 | 2 |  ซูว็อน |
| 15 | 2DF | Kim Moon-hwan |  (1995-08-01) 1 สิงหาคม ค.ศ. 1995 (29 ปี) | 26 | 0 |  อัดดุฮัยล์ |
| 22 | 2DF | Seol Young-woo |  (1998-12-05) 5 ธันวาคม ค.ศ. 1998 (26 ปี) | 14 | 0 |  อุลซันฮุนได |
| 23 | 2DF | Cho Yu-min |  (1996-11-17) 17 พฤศจิกายน ค.ศ. 1996 (28 ปี) | 5 | 0 |  Sharjah |
| 2 | 2DF | Lee Myung-jae |  (1993-11-04) 4 พฤศจิกายน ค.ศ. 1993 (31 ปี) | 0 | 0 |  อุลซันฮุนได |

| 7 | 3MF | ซน ฮึง-มิน  (กัปตัน) |  (1992-07-08) 8 กรกฎาคม ค.ศ. 1992 (32 ปี) | 123 | 44 |  ทอตนัมฮอตสเปอร์ |
| 10 | 3MF | อี แจ-ซ็อง | 10 สิงหาคม ค.ศ. 1992 (อายุ 30 ปี) | 84 | 10 |  ไมนทซ์ 05 |
| 6 | 3MF | ฮวัง อิน-บ็อม |  (1996-09-20) 20 กันยายน ค.ศ. 1996 (28 ปี) | 56 | 6 |  เรดสตาร์เบลเกรด |
| 18 | 3MF | อี คัง-อิน |  (2001-02-19) 19 กุมภาพันธ์ ค.ศ. 2001 (23 ปี) | 25 | 7 |  ปารีแซ็ง-แฌร์แม็ง |
| 17 | 3MF | ช็อง อู-ย็อง |  (1999-09-20) 20 กันยายน ค.ศ. 1999 (25 ปี) | 21 | 4 |  เฟาเอ็ฟเบ ชตุทการ์ท |
| 8 | 3MF | Paik Seung-ho |  (1997-03-17) 17 มีนาคม ค.ศ. 1997 (27 ปี) | 15 | 3 |  เบอร์มิงแฮมซิตี |
| 11 | 3MF | Song Min-kyu |  (1999-09-12) 12 กันยายน ค.ศ. 1999 (25 ปี) | 13 | 1 |  ช็อนบุกฮุนไดมอเตอส์ |
| 13 | 3MF | ฮง ฮย็อน-ซ็อก |  (1999-06-16) 16 มิถุนายน ค.ศ. 1999 (25 ปี) | 10 | 0 |  Gent |
| 5 | 3MF | พัก จิน-ซ็อบ |  (1995-10-23) 23 ตุลาคม ค.ศ. 1995 (29 ปี) | 5 | 0 |  ช็อนบุกฮุนไดมอเตอส์ |
| 14 | 3MF | Jeong Ho-yeon |  (2000-09-28) 28 กันยายน ค.ศ. 2000 (24 ปี) | 0 | 0 |  ควังจู |

| 9 | 4FW | โช กยู-ซ็อง |  (1998-01-25) 25 มกราคม ค.ศ. 1998 (26 ปี) | 37 | 9 |  มีจือแลน |
| 16 | 4FW | Joo Min-kyu |  (1990-04-13) 13 เมษายน ค.ศ. 1990 (34 ปี) | 0 | 0 |  อุลซันฮุนได |
ผู้เล่น > อดีตผู้เล่นที่มีชื่อเสียง

ชา บุม-กุน
พัก จี-ซ็อง
เกียรติประวัติ

ฟุตบอลโลก
การแข่งขันกีฬาโอลิมปิก
บรอนซ์ (1) : 2012
เอเชียนคัพ
เอเชียนเกมส์
อีสต์เอเชียฟุตบอลแชมเปียนชิพ
อันดับที่ 3 (1) : 2013
ไดนาสตรี คัพ
เกียรติประวัติ > รางวัลอื่น ๆ

ฟีฟ่าเวิลด์คัพโมสต์เอนเตอร์เทนนิงทีม
ดูเพิ่ม

ฟุตบอลหญิงทีมชาติเกาหลีใต้
ฟุตซอลทีมชาติเกาหลีใต้
ฟุตบอลในประเทศเกาหลีใต้
แหล่งข้อมูลอื่น

Korea Football Association official website (ในภาษาอังกฤษและเกาหลี)
Korea Republic at FIFA
ผู้เล่นเกาหลีใต้ถ่ายภาพร่วมกับประธานาธิบดีอี ซึง-มัน ภายหลังชนะเลิศฟุตบอลเอเชียนคัพ 1956
แฟนบอลเกาหลีใต้เฉลิมฉลองความสำเร็จจากการคว้าอันดับ 4 ฟุตบอลโลก 2002
การแข่งขันระหว่างเกาหลีใต้ และอาร์เจนตินาในฟุตบอลโลก 2010 ที่แอฟริกาใต้
ทีมชาติเกาหลีใต้ในฟุตบอลโลก 2018 ทีประเทศรัสเซีย
ซน ฮึง-มิน ในชุดทีมเหย้าของเกาหลีใต้โดยใช้สีแดงเป็นสีหลัก
โรงพยาบาลก่วงหัว

โรงพยาบาลก่วงหัว
โรงพยาบาลก่วงหัว (จีน: 廣華醫院; อังกฤษ: Kwong Wah Hospital) เป็นโรงพยาบาลขนาดใหญ่ ในเกาลูนใต้ของฮ่องกง โรงพยาบาลแห่งนี้ตั้งอยู่ที่ถนนวอเตอร์ลู ในเขตวอเตอร์ลู
อดีตอาคารหลักของโรงพยาบาลก่วงหัวเป็นเขตสงวนและเรือนของตงหัวกรุ๊ปออฟฮอสพิทอลมิวเซียม
ประวัติ

โรงพยาบาลแห่งนี้เริ่มดำเนินการใน ค.ศ. 1911 ในรูปแบบโรงพยาบาลแพทย์แผนจีนที่ดำเนินการโดยองค์กรการกุศลระดับชุมชน ภายหลังจากโรงพยาบาลได้รับการจัดกลุ่มร่วมกับโรงพยาบาลตงหัว และโรงพยาบาลตงหัวตะวันออก ในรูปแบบของตงหัวกรุ๊ปออฟฮอสพิทอล ซึ่งโรงพยาบาลก่วงหัวค่อยๆเป็นโรงพยาบาลเต็มรูปแบบทั้งในด้านแพทย์แผนจีนและแผนตะวันตก
ในช่วงแรก ทางโรงพยาบาลได้เสนอให้บริการทางการแพทย์โดยไม่คิดค่ารักษาแก่ผู้ที่ไม่สามารถชำระเงินได้โดยการระดมทุนจากผู้ประกอบการค้าในชุมชนแทน ซึ่งธรรมเนียมดังกล่าวยังคงสืบทอดมาจนถึง ณ วันนี้
โรงพยาบาลมีบทบาทสำคัญในบทบาทการยับยั้งการแพร่ระบาดโรคซาร์ส ซึ่งมาจากมณฑลกวางตุ้งไปสู่ฮ่องกงในช่วงต้น ค.ศ. 2003 เมื่อวันที่  21 กุมภาพันธ์ หลิว เจียนหลุน แพทย์ชาวจีนอายุ 64 ปี ผู้ซึ่งได้เข้ารับการรักษาโรคซาร์สในมณฑลกวางตุ้งได้เดินทางมายังฮ่องกงเพื่อร่วมงานแต่งงาน เขาเข้าพักในโรงแรมเมโทรโพล (ชั้น 9 ห้อง 911) แม้ว่าอาการเขาจะดีขึ้นตั้งแต่วันที่ 15 กุมภาพันธ์ ซึ่งเขารู้สึกดีพอที่จะเดินทาง, ไปร้านค้า และชมสถานที่ท่องเที่ยวกับน้องเขยของเขาก็ตาม แต่วันที่ 22 กุมภาพันธ์ เขาได้ขอการดูแลอย่างเร่งด่วนที่โรงพยาบาลก่วงหัว และได้เข้ารับการรักษาในแผนกผู้ป่วยหนัก ก่อนที่เขาจะเสียชีวิตในวันที่ 4 มีนาคม ราว 80 เปอร์เซ็นต์ที่มีอาการได้ตรวจสอบย้อนมายังแพทย์ท่านนี้ และในวันที่ 25 กุมภาพันธ์ น้องเขยวัย 53 ปีของนายแพทย์จากมณฑลกวางตุ้ง ได้เดินทางมายังโรงพยาบาลก่วงหัว โดยเขาไม่ได้รับการรักษาในวันนั้น แต่อาการป่วยของเขาได้แย่ลงและเขาได้รับการรักษาในวันที่ 1 มีนาคม ก่อนที่เขาจะเสียชีวิตเมื่อวันที่ 19 มีนาคม
บุคคลสำคัญ

หม่า อิงจิ่ว ประธานาธิบดีคนปัจจุบันแห่งสาธารณรัฐจีน เกิดที่โรงพยาบาลแห่งนี้ในปี ค.ศ. 1950  โดยข้อมูลนี้ได้แสดงอยู่ในพิพิธภัณฑ์ของโรงพยาบาล
แหล่งข้อมูลอื่น

"Kwong Wah Hospital Homepage"
22°18′54″N 114°10′20″E﻿ / ﻿22.31500°N 114.17222°E﻿ / 22.31500; 114.17222
ลิปโปเซ็นเตอร์ (ฮ่องกง)

| ลิปโปเซ็นเตอร์ |
| --- | --- |
力寶中心
ภาพถ่ายเมื่อปี 2011
th
ชื่ออื่น: Bond Centre Peregrine Tower Lippo Tower I and II
ข้อมูลทั่วไป
สถานะ: เสร็จ
ประเภท: สำนักงาน
สถาปัตยกรรม: Modernist
ที่ตั้ง: 89 ควีนส์เวย์ แอ็ดมิราลตี ฮ่องกง
พิกัด: 22°16′45″N 114°09′48″E﻿ / ﻿22.2793°N 114.1634°E﻿ / 22.2793; 114.1634
เริ่มสร้าง: 1986; 39 ปีที่แล้ว (1986) (construction) 1984; 41 ปีที่แล้ว (1984) (design)
แล้วเสร็จ: 1988; 37 ปีที่แล้ว (1988)
เจ้าของ: หลายเจ้า, รวมถึงลิปโป จำกัด (บางส่วน)
ความสูง
หลังคา: ตึก I: 186 m (610.2 ft) ตึก II: 186 m (610.2 ft)
ชั้นบนสุด: ตึก I: 172 m (564.3 ft) ตึก 2: 180 m (590.6 ft)
ข้อมูลทางเทคนิค
จำนวนชั้น: ตึก I: 46 ตึก II: 42
การออกแบบและการก่อสร้าง
สถาปนิก: พอล รูดอล์ฟ Wong & Ouyang (HK) Ltd.
ผู้พัฒนาโครงการ: Kwee Liong Tek[ต้องการอ้างอิง] แอลัน บอนด์[ต้องการอ้างอิง]
ผู้รับเหมาก่อสร้าง: ฮิปฮิง
อ้างอิง

ลิปโปเซ็นเตอร์ (อังกฤษ: Lippo Centre; จีนตัวเต็ม: 力寶中心; จีนตัวย่อ: 力宝中心; ยฺหวิดเพ็ง: lik6 bou2 zung1 sam1; พินอิน: Lìbǎo Zhōngxīn) หรือชื่อเดิม บอนด์เซ็นเตอร์ (อังกฤษ: Bond Centre; จีนตัวเต็ม: 奔達中心; จีนตัวย่อ: 奔达中心; ยฺหวิดเพ็ง: ban1 daat6 zung1 sam1) เป็นตึกระฟ้าคู่ในฮ่องกง ก่อสร้างแล้วเสร็จในปี 1988 ตั้งอยู่ที่เลขที่ 89 ควีนส์เวย์ในย่านแอ็ดมิรัลตีบนเกาะฮ่องกง ใกล้กับสถานีแอ็ดมิรัลตี อาคาร I มีความสูง 186 m (610.2 ft) 46 ชั้น และอาคาร II มีความสูง 172 m (564.3 ft) 42 ชั้น ลิปโปเซ็นเตอร์ถือเป็นการพัฒนาสำคัญในใจกลางของย่านแอ็ดมิรัลตีบนพื้นที่ขนาด 1.3 ล้านตารางฟุต ประกอบด้วยอาคารสำนักงานสองอาคารและพื้นที่ค้าขายในชั้นล่าง
อาคารมีแปลนเป็นรูปแปดเหลี่ยม ด้านนอกคลุมด้วยกระจกสะท้อนแสงสีน้ำเงินเข้มแบบกำแพงผ้าม่าน เป็นผลงานออกแบบโดยสถาปนิกชาวอเมริกัน พอล รูดอล์ฟ ซึ่งในเวลานั้นทำงานเป็นที่ปรึกษาให้กับ Wong & Ouyang
ประวัติ

หลังอาคารสร้างเสร็จในปี 1987 ซาวิลส์อินเวสต์เมินต์แมเนจเมินต์เข้ามาเป็นผู้บริหารอาคาร หลังจากปี 1988 เป็นต้นมา เจ้าของอาคารที่เข้ามาบริหารล้วนแล้วแต่ประสบปัญหาทางการเงินกันทุกราย บริษัทเครือญาติของตระกูล กวี่ หลง เต็ก จากสิงคโปร์ ขายหุ้นส่วนส่วนใหญ่ของอาคารขณะยังก่อสร้างอยู่ให้กับแอลัน บอนด์ ผู้ที่ในสี่ปี่ต่อมาถูกประกาศเป็นบุคคลล้มละลาย พร้อม ๆ กับบริษัทบอนด์คอร์เปอเรชั่นขแงเขา หลังบริษัทที่เข้ามาบริหารล้วนประสบปัญหาทางการเงิน ท้ายที่สุดอาคารตกเป็นของแพเรกรีนอินเวสเมินต์ ซึ่งต่อมาก็ล้มละลายเช่นกัน จนกระทั่งเป็นของลิปโปกรุ๊ป จากอินโดนีเซีย ซึ่งเป็นเจ้าของเดี่ยวที่ถือหุ้นมากที่สุด ที่ปรึกษาด้านฮวงจุ้ยในฮ่องกงเสนอว่าอาคารมีฮวงจุ้ยไม่ดีเนื่องมาจากลักษณะของกำแพงกระจกที่ยื่นออกมาเป็นรูปตัวอักษร C (คนท้องถิ่นมักเรียกว่าเป็นโคอาลาเกาะต้นไม้) กระนั้นก็ตาม ที่ปรึกษาด้านฮวงจุ้ยของแพเรกรีนระบุว่าอาคารไม่ได้มีปัญหาฮวงจุ้ย
นก พรพนา

จิ๋ว อมรรัตน์ หรือ นก พรพนา หรือชื่อจริง น.ส.อมรรัตน์ วงศ์ษา ภูมิลำเนาอยู่ที่ ต.สว่างแดนดิน อ.สว่างแดนดิน จ.สกลนคร เป็นนักร้องลูกทุ่งดาวรุ่ง โดยร้องเพลงมาตั้งแต่เด็ก ช่วงอายุประมาณ 8 ขวบ ร่วมการประกวดระดับประเทศชิงถ้วยพระราชทานสมเด็จพระนางเจ้าฯ พระบรมราชินีนาถ ในโครงการซูบารุ จูเนียร์ อวอร์ด ประเภทเพลงไทยลูกทุ่ง (ผ่านเข้ารอบ 7 คนสุดท้าย)
ต่อมาได้รับการผลักดันจากขวัญชัย ไพรพนา ให้เข้ามาบันทึกแผ่นเสียงเมื่อปี 2542 กับ บริษัท มาสเตอร์เทป จำกัด ในชื่อ “นก พรพนา” มีผลงานเพลงทั้งหมด 6 อัลบั้ม ได้แก่ 1. เลือกเขาเถิดพี่, 2. คำตอบสุดท้าย, 3. แพ้พรหมลิขิต, 4. แค่คนรู้จัก, 5. เสียงจากหัวใจ และ 6. มุมเหงาสาวอกหัก (ปี 2548) มีเพลงดัง "เสียงจากสาวลาว" "มุมเหงาสาวอกหัก" และ "ชวนบ่าวเที่ยวบ้าน"
และหลังจากหายไปนาน ล่าสุด (ปี 2555) ได้กลับคืนสู่วงการเพลงอีกครั้ง พร้อมกับเปลี่ยนชื่อใหม่ เป็น ''จิ๋ว อมรรัตน์'' ย้ายสังกัดไปอยู่กับบริษัท เอสเคพี เอ็นเตอร์เทนเมนท์ จำกัด กับผลงานเพลงในอัลบั้ม รวมใจสองฝั่งโขง ชุด "สาวเข็นฝ้าย" ที่ได้รับการสร้างสรรค์ผลงานเพลงจากอาสวัสดิ์ สารคาม และได้รับเกียรติจาก 6 ศิลปินแห่งชาติจากประเทศไทยและสปป.ลาว ได้แก่ ครูชาลี อินทรวิจิตร, ดร.ฉวีวรรณ ดำเนิน หรือ ฉวีวรรณ พันธ, อ.ธงชัย รักประทุม, ท่านไชยสว สิงห์นามวงศ์, อ.สมาน สุวรรณศรี ร่วมสร้างงานอีกด้วย นอกจากนี้ยังได้รับลิขสิทธิ์เพลงจากประเทศลาว จำนวน 3 เพลง ได้แก่ 1. สาวเข็นฝ้าย 2. สาวนครพนม 3. สวรรค์เมืองลาว แถมยังเป็นนักร้องคนแรกที่ได้รับอนุญาตให้ถ่าย มิวสิกวิดีโอในประเทศลาว ในสถานที่สำคัญต่าง ๆ เช่น วังเวียง, เวียงจันทน์, หลวงพระบาง
การศึกษา

ชั้นประถม : โรงเรียนบ้านหนองบัวแพ จ.สกลนคร
ชั้นมัธยมศึกษาตอนต้น : โรงเรียนสว่างแดนดิน จ.สกลนคร
ชั้นมัธยมศึกษาตอนปลาย : การศึกษานอกโรงเรียนสว่างแดนดิน จ.สกลนคร
มหาวิทยาลัยศรีปทุม บางเขน : คณะนิเทศศาสตร์ เอกการประชาสัมพันธ์
อัลบั้มเพลง

| รายละเอียดอัลบั้ม | รายชื่อเพลง |
| --- | --- |
เลือกเขาเถิดพี่ (26 พฤษภาคม 2543) สังกัด: มาสเตอร์เทป  รูปแบบ: ตลับเทป, ซีดี:  เลือกเขาเถิดพี่  อดีตซ้ำจำไม่ลืม  บัตรเชิญที่ตะลึง  หลับไม่ลง  สาวนาเฝ้าคอย  สับสน  ฉันไม่ใช่ผู้หญิงอ่อนแอ  วังเวงใจ  สงสารแม่  เชิญจองหัวใจ  อดีตรักใบไม้ร่วง  แน่ใจไหมพี่
คำตอบสุดท้าย (24 ตุลาคม 2543) สังกัด: มาสเตอร์เทป  รูปแบบ: ตลับเทป, ซีดี:  คำตอบสุดท้าย  น้องแค่ทางผ่าน  หลับทั้งน้ำตา  คิดฮอดเสียงพิณ  น้ำตาสาวเสริฟ  เหมือนไข้คอยยา  ฝันหวานอยู่สันภู  ปลาร้าทรงเครื่อง  บอกเลิกด้วยเพลงลา  เย็บผ้าน้ำตาไหล  เว้นไว้สักคน  จดหมายจาก กทม.
แพ้พรหมลิขิต (5 พฤศจิกายน 2545) สังกัด: มาสเตอร์เทป  รูปแบบ: ตลับเทป, ซีดี, ดาวน์โหลด:  แพ้พรหมลิขิต  ยอมเจ็บพอแล้ว  ทิ้งรักสมัครเรียน  รักร้าวลอยกระทง  ปริญญาหน้าเตา  ฮักอ้ายที่ใจ  หวานอมขมกลืน  ฟ้าค่ำที่ลำตะคอง  เสียงฝากจากนก  ถูกหลอกมาบอกแม่  คนใจลวง  สบตาหน้าโรงงาน
แค่เคยรู้จัก (11 ธันวาคม 2546) สังกัด: มาสเตอร์เทป  รูปแบบ: ตลับเทป, ซีดี, ดาวน์โหลด:  แค่เคยรู้จัก  ขอเจอหน้าจอ  หลั่งน้ำตาวาเลนไทน์  สาวปั๊มทำใจ  สาวอุดรนอนช้ำ  รู้นะว่ามีเมีย  เบิ่งโขงคอยอ้าย  ตั้งหลักที่ตักแม่  บ่ลืมบ้านเกิด  หอบเศร้าเข้ากรุง  สาวโฮแซว  สาวนาลาแม่
เสียงจากหัวใจ (14 ตุลาคม 2547) สังกัด: มาสเตอร์เทป  รูปแบบ: ตลับเทป, ซีดี, วีซีดี, ดาวน์โหลด:  เสียงจากสาวลาว  อยู่บางกอกอย่านอกใจ  คนข้างๆ  รอยแหวนหมั้น  เหลือแค่คิดถึง  วาเลนไทน์พ่ายรัก  เพลงนี้ไม่เพราะ  เสียงจากหัวใจ  จดหมายใต้หมอน  โฟร์วิลโฟร์แว  ขอเป็นนางเอก  จากกันด้วยดี
มุมเหงาสาวอกหัก (5 ธันวาคม 2548) สังกัด: มาสเตอร์เทป  รูปแบบ: ตลับเทป,ซีดี, วีซีดี, ดาวน์โหลด:  มุมเหงาสาวอกหัก  บ่พอซิได้เป็น   คนคั่นเวลา   หนาวมาถ่าอ้าย   เสียงครวญข้าวโขง   คึดต่อได้บ่อ้าย   เหมือนเดิมได้ไหม   ชวนบ่าวเที่ยวบ้าน   ปริญญาหลงทาง   ลืมน้องแล้วบ่   เสื้อลายตกรุ่น   แข่งฝนมาหาอ้าย 
สาวเข็นฝ้าย (19 ธันวาคม 2555) สังกัด: บริษัท เอสเคพี เอ็นเตอร์เทนเมนท์ จำกัด  รูปแบบ: ซีดี, วีซีดี, ดีวีดี, ดาวน์โหลด:  สาวเข็นฝ้าย  เซาหลายใจได้บ่  สวรรค์เมืองลาว  คนหนึ่งก็แฟน คนหนึ่งก็เธอ  สาวนครพนมบ่ต้มอ้าย  ฝนย้อยน้องคอยอ้าย  ฟ้าฮ้องโหย่น  ปลากระเดิดตายน้ำ  น้องขาดคู่  ผูกแขนเธอผ่านเบอร์แม่  ขวัญใจบั้งไฟแสน  อาหารดี 4 ภาค
อัลบั้มพิเศษ

| รายละเอียดอัลบั้ม | รายชื่อเพลง |
| --- | --- |
เสียงฝากจากนก (มิถุนายน 2548) สังกัด: มาสเตอร์เทป  รูปแบบ: ตลับเทป,ซีดี, วีซีดี คาราโอเกะ, ดาวน์โหลด:  เสียงจากสาวลาว  แพ้พรหมลิขิต  หลับทั้งน้ำตา  แค่เคยรู้จัก  คำตอบสุดท้าย  เลือกเขาเถิดพี่  คนข้างๆ  ยอมเจ็บพอแล้ว  สาวปั๊มทำใจ  บัตรเชิญที่ตะลึง  น้องแค่ทางผ่าน  ปริญญาหน้าเตา  รู้นะว่ามีเมีย  เสียงฝากจากนก

รวมฮิต14เพลงดัง สาวเสียงวิหค (สิงหาคม 2549) สังกัด: มาสเตอร์เทป  รูปแบบ: ตลับเทป,ซีดี, วีซีดี คาราโอเกะ, ดาวน์โหลด:  ชวนบ่าวเที่ยวบ้าน  เพลงนี้ไม่เพราะ  มุมเหงาสาวอกหัก  เสียงจากหัวใจ  บ่พอซิได้เป็น  แพ้พรหมลิขิต  ขอเจอหน้าจอ  คิดฮอดเสียงพิณ  ฮักอ้ายที่ใจ  คนคั่นเวลา  หลับทั้งน้ำตา  ฉันไม่ใช่ผู้หญิงอ่อนแอ  หลั่งน้ำตาวาเลนไทน์  ปลาร้าทรงเครื่อง
สวัสดีอาเซียน (2015) สังกัด: บริษัท เคดับบลิว โปรส์เอนเตอร์เทนเม้นท์ จำก­ัด  รูปแบบ: ดาวน์โหลด:  แด่ผู้เสียสละ  ปากบอกว่าไปแต่ใจไม่พร้อม  สวัสดีอาเซียน (รวมศิลปิน)
รางวัลเกียรติยศ

ปี 2013 ได้รับรางวัลนักร้องลูกทุ่งหญิงยอดเยี่ยม สยามดารา สตาร์ส อวอร์ดส์
ปี 2014 รับรางวัลเชิดชูเกียรติศิลปินผู้มีผลงานดีเด่นทางด้านวัฒนธรรมในงาน วันสถาปนาคณะวัฒนธรรมศาสตร์มหาวิทยาลัยมหาสารคาม วันอังคารที่ 28 มกราคม 2014